CELEX: 62020CN0149
Language: el
Date: 2020-03-16 00:00:00
Title: Υπόθεση C-149/20: Αίτηση προδικαστικής αποφάσεως την οποία υπέβαλε το Amtsgericht Köln (Γερμανία) στις 16 Mαρτίου 2020 — DF κατά Deutsche Lufthansa AG

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/21
            
         
      Αίτηση προδικαστικής αποφάσεως την οποία υπέβαλε το Amtsgericht Köln (Γερμανία) στις 16 Mαρτίου 2020 — DF κατά Deutsche Lufthansa AG
      (Υπόθεση C-149/20)
      (2020/C 279/29)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Köln
      
         Διάδικοι στην υπόθεση της κύριας δίκης
      
      
         Ενάγουσα: DF
      
         Εναγομένη: Deutsche Lufthansa AG
      
         Προδικαστικά ερωτήματα
      
      Συνάδει η οδηγία (ΕΕ) 2016/681 (1) με τα άρθρα 7 και 8 του Χάρτη των Θεμελιωδών Δικαιωμάτων (στο εξής: Χάρτης) ως προς τα ακόλουθα σημεία:
      
                  1)
               
               
                  Είναι επαρκώς συγκεκριμένα τα δεδομένα PNR που πρέπει να διαβιβάζονται κατά την οδηγία, λαμβανομένων υπόψη των άρθρων 7 και 8 του Χάρτη;
               
            
                  2)
               
               
                  Προβλέπει η οδηγία, δεδομένου του πεδίου εφαρμογής της και λαμβανομένων υπόψη των άρθρων 7 και 8 του Χάρτη, επαρκή αντικειμενική διαφοροποίηση κατά τη συλλογή και διαβίβαση των δεδομένων PNR σε σχέση με το είδος των πτήσεων και το επίπεδο της απειλής σε ορισμένη χώρα καθώς και ως προς την αντιπαραβολή με βάσεις δεδομένων και πρότυπα;
               
            
                  3)
               
               
                  Συνάδει η γενική και άνευ διακρίσεων διάρκεια διατηρήσεως όλων των δεδομένων PNR με τα άρθρα 7 και 8 του Χάρτη;
               
            
                  4)
               
               
                  Παρέχει η οδηγία, λαμβανομένων υπόψη των άρθρων 7 και 8 του Χάρτη, επαρκή διαδικαστική προστασία στους επιβάτες όσον αφορά τη χρήση των διατηρούμενων δεδομένων PNR;
               
            
                  5)
               
               
                  Διασφαλίζεται επαρκώς από την οδηγία, λαμβανομένων υπόψη των άρθρων 7 και 8 του Χάρτη, το επίπεδο προστασίας των ευρωπαϊκών θεμελιωδών δικαιωμάτων κατά την περαιτέρω διαβίβαση των δεδομένων PNR σε αρχές τρίτων κρατών από τρίτες χώρες;
               
            
         (1)  Οδηγία (EE) 2016/681 του Ευρωπαϊκού Κοινοβουλίου και του Συμβουλίου, της 27ης Απριλίου 2016, σχετικά με τη χρήση των δεδομένων που περιέχονται στις καταστάσεις ονομάτων επιβατών (PNR) για την πρόληψη, ανίχνευση, διερεύνηση και δίωξη τρομοκρατικών και σοβαρών εγκλημάτων (ΕΕ 2016, L 119, σ. 132).